દોડવું'તું ને ઢાળ મળ્યો, એમ ગુજરાતીઓને તો ખાવું હતું અને થાળી મળી! એ જમાનામાં ચેતનાની ગુજરાતી થાળી એટલી લોકપ્રિય થઇ હતી કે રાત્રે દસ વાગ્યા સુધી લાઈન રહેતી. ક્યારેક તો 'ચેતના'ના સંચાલકો લાઇનમાં ઊભા રહેલા લોકોને હાથ જોડીને કહેતા કે આજે અમે તમને જમાડી શકીએ તેમ નથી, કાલે આવજો. જમવા માટે કલાકો સુધી લાઇનોમાં ઊભા રહેતા ગુજરાતીઓનો જમવાનો પ્રેમ કેટલો તીવ્ર હશે તે આના પરથી સમજી શકાશે.